Kimble
Kimble on suomalainen 2–4 pelaajan lautapeli, jota valmistaa Tactic Games Oy. Se on yhdysvaltalaisen "Trouble"-lautapelin lisenssiversio. Pelin tavoitteena on noppaa heittämällä kuljettaa omat pelinappulansa kotipesästä pelilaudan kehää myöten maaliin ennen vastapelaajia. Jos nappula osuu vastapelaajan varaamaan ruutuun, hänen nappulansa palautuu kotipesään.
Biljardi
Englanninkielisestä kirjallisuudesta löytyy sanan "billiards" maininta ensimmäisen kerran Edmund Spenserin kirjasta "Mother Hubberd's Tale", vuodelta 1591. Kirja mainitsee nopin, kortein ja "balliardsein" pelattavat pelit. Sanan "biljardi" alkuperä saattaa olla ranskan kielen keppiä tarkoittava sana "billart" tai "billette". Sanan alkuperä saattaa myös olla ranskan kielen palloa tarkoittava sana "bille". Biljardikepin nimitys "köö" juontaa juurensa myös ranskan kieleen, häntää tarkoittavaan sanaan "queue". Pelissä alun perin käytetty maila muistutti muodoltaan enemmän golf- tai jääkiekkomailaa. "Köö", eli "häntä" viittaa tapaan käyttää mailan häntäpäätä lyötäessä vallissa kiinni olevaa palloa.